Blaze7451/Wiki-th-20250601 huggingface dataset:
มัตสึบาระ (จังหวัดโอซากะ)

ศาลาเทศบาลนครมัตสึบาระ
มัตสึบาระ (Matsubara-shi) เป็นนครที่ตั้งอยู่ทางตอนกลางของจังหวัดโอซากะ ประเทศญี่ปุ่น 01 มัตสึบาระมีประชากรประมาณ 117,811 คนใน 57,351 ครัวเรือน และมีความหนาแน่นประชากรที่ 7,100 คนต่อตารางกิโลเมตร นครนี้มีพื้นที่ทั้งหมด sqmi

**ภูมิศาสตร์**
มัตสึบาระตั้งอยู่ตรงกลางจังหวัดโอซากะ โดยมีขนาดจากตะวันออก–ตะวันตกประมาณ 5.8 กิโลเมตร กับเหนือ–ใต้ 5.1 กิโลเมตร และพื้นที่ส่วนใหญ่เป็นที่ราบ

**เทศบาลโดยรอบ**
จังหวัดโอซากะ
*ฟูจิอิเดระ
*ฮาบิกิโนะ
*โอซากะ (ซูมิโยชิกุ, ฮิงาชิซูมิโยชิกุ, ฮิราโนะกุ)
*ซาไก (คิตะกุ, ฮิฮาระกุ)
*ยาโอะ

**ภูมิอากาศ**

**ประชากร**
จากข้อมูลสำมะโนญี่ปุ่น ประชากรในมัตสึบาระเพิ่มขึ้นอย่างรวดเร็วในคริสต์ทศวรรษ 1960 ถึง 1970 จากนั้นจึงเริ่มลดลง

**การเดินทาง**

**รถไฟ**
15px รถไฟคินเท็ตสึ -  18px  สายคินเท็ตสึมินามาโอซากะ- คาวาจิ-อามามิ - นูโนเซะ - ทากามิโนซาโตะ - คาวาจิ-มัตสึบาระ

**ทางหลวง**
 alt= ทางด่วนคิงกิ- alt= ทางด่วนฮันวะ- alt= ทางด่วนนิชิ-เมฮัง- 18px ทางด่วนฮันชิงสาย 14 เส้นทางมัตสึบาระ- 309

**อ้างอิง**

**แหล่งข้อมูลอื่น**
  ja
หมวดหมู่:นครในจังหวัดโอซากะ
โมริงูจิ

โมริงูจิ (Moriguchi) เป็นนครในจังหวัดโอซากะ ประเทศญี่ปุ่น
ณ วันที่ 1 มีนาคม ค.ศ. 2023 โมริงูจิมีประชากรประมาณ 141,068 คน ความหนาแน่นของประชากรอยู่ที่ 11,099 คนต่อตารางกิโลเมตร มีพื้นที่ทั้งหมด 12.71 ตารางกิโลเมตร จัดตั้งเป็นนครเมื่อวันที่ 1 พฤศจิกายน ค.ศ. 1946
นครโมริงูจิ เป็นสถานที่ตั้งของสำนักงานหลักของบริษัทพานาโซนิค คอร์ปอเรชั่นและบริษัทลูกซันโย

**อ้างอิง**

**แหล่งข้อมูลอื่น**
  ja
หมวดหมู่:นครในจังหวัดโอซากะ
ชิโจนาวาเตะ

ชิโจนาวาเตะ (Shijōnawate) เป็นนครที่ตั้งอยู่ทางตะวันออกของจังหวัดโอซากะ ประเทศญี่ปุ่น มีพื้นที่ทั้งหมด 18.69 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 54,305 คน มีความหนาแน่นของประชากร 2,906 คนต่อตารางกิโลเมตร

**ภูมิศาสตร์**
นครชิโจนาวาเตะตั้งอยู่ทางตะวันออกตอนกลางของจังหวัดโอซากะ ประมาณ 15 กิโลเมตรจากใจกลางนครโอซากะ สองในสามของพื้นที่ทั้งหมดของเทศบาลเป็นพื้นที่ของเทือกเขาอิโกมะ นครชิโจนาวาเตะมีระดับความสูงตั้งแต่ 3 เมตรถึง 361 เมตรเหนือระดับน้ำทะเล

**เทศบาลข้างเคียง**
 จังหวัดโอซากะ
** นครเนยางาวะ
** นครคาตาโนะ
** นครไดโต- จังหวัดนาระ
** นครอิโกมะ

**ประวัติ**
พื้นที่ที่เป็นนครชิโจนาวาเตะในปัจจุบันอยู่ภายในแคว้นโบราณชื่อว่า แคว้นคาวาจิ และเป็นสถานที่ตั้งของยุทธการที่ชิโจนาวาเตะเมื่อ ค.ศ. 1348
วันที่ 1 เมษายน ค.ศ. 1889 ได้มีการประกาศใช้ระบบเทศบาล หมู่บ้านชิโจนาวาเตะ (甲可村) ได้รับการจัดตั้งขึ้นโดยอยู่ภายในอำเภอซาซาระ จังหวัดโอซากะ ต่อมาวันที่ 1 เมษายน ค.ศ. 1896 ได้กลายเป็นส่วนหนึ่งของอำเภอคิตากาวาจิ วันที่ 1 เมษายน ค.ศ. 1932 หมู่บ้านชิโจนาวาเตะได้เปลี่ยนวิธีเขียนคันจิมาเป็นแบบปัจจุบัน (四條畷村) และยกฐานะเป็นเทศบาลเมืองเมื่อวันที่ 1 กรกฎาคม ค.ศ. 1947 หมู่บ้านทาฮาระถูกผนวกเข้ามาเป็นส่วนหนึ่งของเมืองเมื่อวันที่ 25 มิถุนายน ค.ศ. 1961 และยกฐานะเป็นเทศบาลนครเมื่อวันที่ 1 กรกฎาคม ค.ศ. 1970

**ประชากร**
ตามข้อมูลการสำรวจสำมะโนประชากรของญี่ปุ่น ประชากรของชิโจนาวาเตะเพิ่มขึ้นอย่างรวดเร็วในคริสต์ทศวรรษ 1960 และ 1970 และได้ลดระดับลงตั้งแต่นั้นเป็นต้นมา

**อ้างอิง**

**แหล่งข้อมูลอื่น**
 ชิโจนาวาเตะ-  ja
หมวดหมู่:นครในจังหวัดโอซากะ
แลร์รี (แมว)

แลร์รี (Larry) เป็นแมวลายสลิดเชื้อสายบริติช ผู้ดำรงตำแหน่งหัวหน้าแมวจับหนูประจำสำนักคณะรัฐมนตรี ประจำการ ณ บ้านเลขที่ 10 ถนนดาวนิง มีขนสีน้ำตาลและลายสีขาว เชื่อว่ามันเกิดในเดือนมกราคม พ.ศ. 2550 โดยมันเป็นหนึ่งในแมวกว่าแสนตัวที่รัฐบาลอังกฤษเลี้ยงดูเพื่อทำหน้าที่จับหนู โดยเจ้าแลร์รียังได้รับเงินประจำตำแหน่ง เดือนละ 100 ปอนด์สเตอร์ลิง
ภายหลังเข้ามาทำหน้าที่ได้ไม่นาน เจ้าแลร์รีกลายเป็นที่นิยมในประเทศอย่างรวดเร็ว มีการกล่าวถึงเจ้าแลร์รีมากมายทั้งในเว็บไซต์, ทวิตเตอร์ และยังมีหนังสือที่เขียนเกี่ยวกับแลร์รีอีก ที่ชื่อว่า  "Larry Diaries: Downing Street – the First 100 Days" ตีพิมพ์ในปี พ.ศ. 2554รวมไปถึงแกเลอรีรูปภาพเพื่อฉลองการเข้าสู่ปีที่สองของการเข้าประจำการที่ทำเนียบฯ ซึ่งจัดทำโดย  Daily Telegraph
ในการเลือกตั้งทั่วไปในปี พ.ศ. 2567 ผลสำรวจความเห็นก่อนวันลงคะแนนระบุว่าแลร์รีได้รับความนิยมมากกว่าริชี ซูแน็ก นายกรัฐมนตรี และเคียร์ สตาร์เมอร์ ผู้นำฝ่ายค้าน ทั้งนี้ ผลการเลือกตั้งดังกล่าวพรรคแรงงานซึ่งนำโดยสตาร์เมอร์ชนะอย่างถล่มทลาย ส่งผลให้เขาก้าวขึ้นดำรงตำแหน่งนายกรัฐมนตรีต่อจากซูแน็ก

**ระเบียงภาพ**

**อ้างอิง**

**แหล่งข้อมูลอื่น**
  Video of meowing match between Larry and with Palmerston, the Foreign Office's cat-  Map indicating the residencies of the Chief Mousers-  Larry's official bio-  International Cat Day: the art of photographing Larry, the beloved Downing Street cat | AFP
หมวดหมู่:แมวที่มีชื่อเสียง
หมวดหมู่:สัตว์ในการเมือง
หมวดหมู่:แมวในสหราชอาณาจักร
อิซูมิ (จังหวัดโอซากะ)

อิซูมิ (Izumi-shi) เป็นนครในจังหวัดโอซากะ ประเทศญี่ปุ่น
เมื่อปี ค.ศ. 2010 เมืองมีประชากรประมาณ 181,935 คน ความหนาแน่นของประชากรอยู่ที่ 2,140 คนต่อตารางกิโลเมตร มีพื้นที่ทั้งหมด 84.98 ตารางกิโลเมตร
เมืองอิซูมิขึ้นชื่อในเรื่องของกะหล่ำปลีและหัวหอมหวาน และโถงอิซูมิในตัวเมืองยังเป็นสถานที่จัดคอนเสิร์ตระดับนานาชาติที่มีชื่อเสียง
เทศกาลอิซูมิดันจิริ

**แหล่งข้อมูลอื่น**
 เว็บไซต์ทางการของนครอิซูมิ ja
หมวดหมู่:นครในจังหวัดโอซากะ
อิซูมิโอตสึ

อิซูมิโอตสึ (Izumiōtsu-shi) เป็นนครในจังหวัดโอซากะ ประเทศญี่ปุ่น มีขนาดพื้นที่ทั้งสิ้น 14.31 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 73,131 คน และมีความหนาแน่นของประชากรอยู่ที่ 5,110 คนต่อตารางกิโลเมตร

**ประชากร**
จากข้อมูลการสำรวจสำมะโนประชากรของญี่ปุ่น ประชากรของอิซูมิโอตสึเพิ่มขึ้นจนถึงต้นคริสต์ทศวรรษ 2000 แต่ลดลงมาตั้งแต่ ค.ศ. 2005

**ประวัติ**
เมื่อมีการประกาศใช้ระบบเทศบาล ได้มีการจัดตั้งหมู่บ้านโอตสึภายในอำเภออิซูมิ จังหวัดโอซากะ เมื่อวันที่ 1 เมษายน ค.ศ. 1889 ต่อมากลายเป็นส่วนหนึ่งของอำเภอเซ็มโบกุเมื่อวันที่ 1 เมษายน ค.ศ. 1896 หมู่บ้านโอตสึได้รับการยกฐานะเป็นเมืองเมื่อวันที่ 1 เมษายน ค.ศ. 1915 และยกฐานะเป็นนครเมื่อวันที่ 1 เมษายน ค.ศ. 1942 เพื่อหลีกเลี่ยงความสับสนกับนครโอตสึ จังหวัดชิงะ จึงเปลี่ยนชื่อเป็น "อิซูมิโอตสึ"
ศาลาว่าการนครอิซูมิโอตสึ

**อ้างอิง**

**แหล่งข้อมูลอื่น**
 อิซูมิโอตสึ-  ja
หมวดหมู่:นครในจังหวัดโอซากะ
โอซากะซายามะ

โอซากะซายามะ (Ōsakasayama-shi) เป็นนครในจังหวัดโอซากะ ประเทศญี่ปุ่น มีขนาดพื้นที่ทั้งสิ้น 11.92 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 57,819 คน และมีความหนาแน่นของประชากรอยู่ที่ 4,851 คนต่อตารางกิโลเมตร

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของโอซากะซายามะเพิ่มขึ้นอย่างรวดเร็วตั้งแต่คริสต์ทศวรรษ 1960 ถึง 1990 และเริ่มลดระดับลงตั้งแต่นั้นมา

**ประวัติ**
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านซายามะขึ้น ต่อมาได้กลายเป็นส่วนหนึ่งของอำเภอมินามิกาวาจิเมื่อวันที่ 1 เมษายน ค.ศ. 1896 หมู่บ้านซายามะได้รับการยกฐานะเป็นเมืองเมื่อวันที่ 1 เมษายน ค.ศ. 1951 และยกฐานะเป็นนครเมื่อวันที่ 1 ตุลาคม ค.ศ. 1987 เพื่อหลีกเลี่ยงความสับสนกับนครซายามะในจังหวัดไซตามะ จึงเปลี่ยนชื่อเป็น "โอซากะซายามะ"
ศาลาว่าการนครโอซากะซายามะ

**อ้างอิง**

**แหล่งข้อมูลอื่น**
 โอซากะซายามะ- www.city.osakasayama.osaka.jp ja
หมวดหมู่:นครในจังหวัดโอซากะ
ฮันนัง

ฮันนัง (Hannan-shi) เป็นนครที่ตั้งอยู่ทางตะวันตกเฉียงใต้ของจังหวัดโอซากะ ประเทศญี่ปุ่น มีขนาดพื้นที่ทั้งสิ้น 36.17 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 49,183 คน และมีความหนาแน่นของประชากรอยู่ที่ 1,360 คนต่อตารางกิโลเมตร
เมืองฮันนังได้รับการยกฐานะขึ้นเป็นเทศบาลนครเมื่อวันที่ 1 ตุลาคม ค.ศ. 1991 ทำให้เป็นเทศบาลนครแห่งใหม่ล่าสุดของจังหวัดโอซากะ อุตสาหกรรมหลักของเขตนี้คือ การประมง เกษตรกรรม และผลิตเหล้าสาเก

**อ้างอิง**

**แหล่งข้อมูลอื่น**
 ฮันนัง-  ja
หมวดหมู่:นครในจังหวัดโอซากะ
ฮาบิกิโนะ

ฮาบิกิโนะ (Habikino-shi) เป็นนครที่ตั้งอยู่ทางตะวันออกของจังหวัดโอซากะ ประเทศญี่ปุ่น มีขนาดพื้นที่ทั้งสิ้น 26.45 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 107,057 คน และมีความหนาแน่นของประชากรอยู่ที่ 4,048 คนต่อตารางกิโลเมตร
นครฮาบิกิโนะก่อตั้งขึ้นในฐานะเทศบาลนครเมื่อวันที่ 15 มกราคม ค.ศ. 1959 เป็นเมืองที่ขึ้นชื่อเรื่องผลิตภัณฑ์จากองุ่น

**อ้างอิง**

**แหล่งข้อมูลอื่น**
  ja
หมวดหมู่:นครในจังหวัดโอซากะ
ไก่ฟ้า

ไก่ฟ้า (อีสาน: ไก่ขวา) เป็นชื่อสามัญของนกหลายชนิด หลายสกุล ในวงศ์ไก่ฟ้าและนกกระทา (Phasianidae) โดยมากจะอยู่ในวงศ์ย่อย Phasianinae
ไก่ฟ้าจะมีรูปร่างไล่เลี่ยกับไก่บ้าน  มีจะงอยปากและขาแข็งแรงมาก มีลักษณะเด่น คือ ตัวผู้มีหางยาว และสีสันสวยงามกว่าตัวเมีย จัดเป็นความแตกต่างระหว่างเพศเห็นได้ชัดเจน บินได้แต่ในระยะทางสั้น ๆ ทำรังบนพื้นดิน กินเมล็ดพืช, ผลไม้สุก และแมลง เป็นอาหาร
ไก่ฟ้า เป็นนกที่มนุษย์ใช้เนื้อเป็นอาหาร และนิยมเลี้ยงเพื่อเป็นสัตว์เลี้ยง มีหลายชนิดที่มีราคาแพง 

**ชนิดของไก่ฟ้า**
(อาทิ)
ที่พบในประเทศไทย
*นกหว้า, Argusianus argus
*ไก่ฟ้าหลังเทา,	Lophura leucomelanos	
*ไก่ฟ้าหลังขาว,	Lophura nycthemera	
*ไก่ฟ้าหางสีน้ำตาล,	Lophura erythrophthalma	
*ไก่ฟ้าหน้าเขียว,	Lophura ignita
*ไก่ฟ้าพญาลอ,	Lophura diardi	
*นกแว่นสีเทา, Polyplectron bicalcaratum
*นกแว่นสีน้ำตาล, Polyplectron malacense
*ไก่ฟ้าหางลายขวาง,	Syrmaticus humiae
ที่พบในต่างประเทศ
*ไก่ฟ้าสีทอง, Chrysolophus pictus
*ไก่ฟ้าสีเลือด, Ithaginis cruentus
*ไก่ฟ้าเขียว, Phasianus versicolor
*ไก่ฟ้าธรรมดา, Phasianus colchicus

**อ้างอิง**

**บรรณานุกรม**
Beebe, William. 1918-22. A Monograph of the Pheasants. 1st edition in 4 volumes: H. F. Witherby, London. Reprint: 1990, Dover Publications.(4 volumes bound as 2). 0-486-26579-X and 0-486-26580-3. Republished as: Pheasants: Their Lives and Homes. 2 vols. 1926. Single volume edition: New York Zoological Society, 1936.)
*Green-Armytage, Stephen. 2002. Extraordinary Pheasants.Harry N. Abrams, Inc., New York. Book 0-8109-1007-1.- Madge and McGowan, Pheasants, Partridges and Grouse 0-7136-3966-0
หมวดหมู่:นกแบ่งตามชื่อสามัญ
หมวดหมู่:วงศ์ไก่ฟ้าและนกกระทา
หมวดหมู่:นกที่เป็นสัตว์เลี้ยงหมวดหมู่:ไก่
เชนจ์.โออาร์จี

Change.org เป็นเว็บไซต์จากบริษัท Change.org, Inc. ของสหรัฐอเมริกา สำหรับรวมรณรงค์แคมเปญจน์และการร้องเรียนต่างๆ ทั่วโลก โดยรูปแบบการรณรงค์จะมีทั้งการรณรงค์ที่เสียค่าใช้จ่ายด้วยหน่วยงาน เช่นของทาง องค์การนิรโทษกรรมสากล และ Humane Society หรือการรณรงค์โดยอาสาสมัคร ที่ต้องการร่วมคนที่มีความเห็นคล้ายกัน เพื่อรวบรวมจำนวนคนในการสนับสนุนโครงการ  
ข้อมูลเว็บไซต์มีการลงชื่อมากกว่า 1,000,000 ชื่อต่อเดือน และมีโครงการรณรงค์ใหม่ๆ เกิดขึ้นหลายพันหัวข้อในแต่ละเดือน หัวข้อที่มีในเว็บไซต์จะมีหลากหลาย โดยหัวข้อที่เป็นที่นิยม อาทิเช่น ความยุติธรรม สิทธิมนุษยชน การศึกษา สิ่งแวดล้อม สัตว์ สุขภาพ และอาหาร

**อ้างอิง**
หมวดหมู่:เว็บไซต์
หมวดหมู่:การเมืองกับเทคโนโลยี
ฮาเซกูระ สึเนนางะ

ระยะทางและเวลาการเดินทางของฮาเซกูระ สึเนนางะ
ฮาเซกูระ โรกูเอมง สึเนนางะ (หรือ ฟรันซิสโก เฟลิเป ฟักซิกูรา เป็นชื่อที่ได้รับในพิธีศีลจุ่ม ณ ประเทศสเปน)(1571–1622) (Hasekura Rokuemon Tsunenaga) เป็นซามูไรชาวญี่ปุ่นที่นับถือศาสนาคริสต์ และข้ารับใช้ของดาเตะ มาซามูเนะ ไดเมียวแห่งเซนได เขาสืบเชื้อสายมาจากราชวงศ์ญี่ปุ่น โดยสืบสายมาจากจักรพรรดิคัมมุ
ในปี ค.ศ 1613-1620 ฮาเซกูระถูกส่งไปตามพระราชกิจของนครรัฐวาติกัน ณ กรุงโรม ให้เดินทางไปยัง เขตอุปราชแห่งนิวสเปน (ปัจจุบันเป็นอาณาเขตของประเทศเม็กซิโก) และเยี่ยมชมท่าเรือของชาวยุโรป ซึ่งพระราชกิจที่ได้รับมอบหมายนี้ถูกเรียกโดยชาวญี่ปุ่นว่าคณะทูตปีเคโจ (Keichō shisetsu) หรือถูกเรียกว่าคณะทูตเท็นโช (Tenshō embassy) ในการเดินทางกลับญี่ปุ่น ฮาเซกูระได้ล่องเรือจากอากาปุลโกไปยังมะนิลา และไปถึงยังบริเวณตอนเหนือของญี่ปุ่น นับได้ว่าฮาเซกูระ สึเนนางะเป็นเอกอัครราชทูตญี่ปุ่นคนแรกที่ไปเยือนทวีปอเมริกาและยุโรป

**อ้างอิง**
หมวดหมู่:บุคคลที่เกิดในปี พ.ศ. 2114
หมวดหมู่:ยุคเอโดะ
หมวดหมู่:คริสต์ศตวรรษที่ 17
หมวดหมู่:บุคคลในยุคเอโดะ
หมวดหมู่:คริสต์ศาสนิกชนชาวญี่ปุ่น
หมวดหมู่:นักการทูตชาวญี่ปุ่น
แม่แบบ:บทความคัดสรร/ตุลาคม 2556

เดอะบีตเทิลส์
"ซัมติง"  เป็นเพลงของวงเดอะบีตเทิลส์ ในปี ค.ศ. 1969 เป็นเพลงที่บรรจุอยู่ในอัลบั้มชุด แอบบีโรด เพลงนี้เป็นเพลงแรกที่ซิงเกิลหน้าเอที่จอร์จ แฮร์ริสันเขียน และถือเป็นซิงเกิลแรกของเดอะบีตเทิลส์ที่มีเพลงที่มีอยู่แล้วในอัลบั้มบรรจุอยู่ด้วย ทั้งเพลง "ซัมติง" และเพลง "คัมทูเกตเตอร์" ที่อยู่ในอัลบั้ม แอบบีโรด และเพลง "ซัมติง" ถือเป็นเพลงเดียวที่แฮร์ริสันแต่งแล้วขึ้นอันดับ 1 บนชาร์ตอเมริกันขณะที่ยังอยู่ในวงเดอะบีตเทิลส์
จอห์น เลนนอนและพอล แม็กคาร์ตนีย์ ในฐานะสมาชิกหลักผู้เขียนเพลงของวง ทั้งคู่ต่างยกย่องว่าเพลง "ซัมติง" เป็นเพลงที่ดีที่สุดที่แฮร์ริสันเขียนมา ทั้งนี้เพลงยังได้รับการตอบรับที่ดี ซิงเกิลประสบความสำเร็จด้านยอดขาย ติดอันดับ 1 บนบิลบอร์ดฮอต 100 ในสหรัฐอเมริกา และยังติดท็อป 10 ในชาร์ตสหราชอาณาจักร หลังจากวงได้แตกไป ศิลปินอื่นกว่า 150 ศิลปินก็นำเพลงนี้มาทำใหม่ รวมถึง เอลวิส เพรสลีย์, เชอร์ลีย์ บาสเซย์, แฟรงก์ ซินาตรา, โทนี เบนเนตต์, เจมส์ บราวน์, ฮูลิโอ อีเกลเซียส, สโมกีย์ โรบินสัน และโจ ค็อกเกอร์ ถือเป็นเพลงที่ถูกนำมาทำใหม่มากที่สุดของวงเดอะบีตเทิลส์เป็นอันดับ 2 รองจากเพลง "เยสเตอร์เดย์" (อ่านต่อ...)
บทความคัดสรรก่อนหน้านี้: ดาวฤกษ์ – อีริก บานา – สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
ที่เก็บถาวร – บทความคัดสรรอื่น ๆ
พรสุดา ถาวราภา

พรสุดา ถาวราภา หรือชื่อเล่นว่า เจแอน (เกิด: 20 มกราคม พ.ศ. 2532 จังหวัดภูเก็ต) เป็นนักร้องและนักแสดงชาวไทยซึ่งเป็นที่รู้จักจากการเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์

**ประวัติ**
พรสุดา ถาวราภา (เจแอน) เกิดเมื่อวันที่ 20 มกราคม พ.ศ. 2532 ที่อำเภอเมือง จังหวัดภูเก็ต จบการศึกษาชั้นมัธยมศึกษาตอนต้น โรงเรียนเฉลิมพระเกียรติสมเด็จพระศรีนครินทร์ ภูเก็ต และศึกษาต่อชั้นมัธยมศึกษาตอนปลาย โรงเรียนสตรีภูเก็ต ปัจจุบันจบการศึกษาระดับปริญญาตรี คณะมนุษยศาสตร์ สาขาสื่อสารมวลชน มหาวิทยาลัยรามคำแหง

**เข้าสู่วงการ**
เจแอนเป็นชาวภูเก็ต ฐานะทางบ้านค่อนข้างลำบาก คุณพ่อของเจแอนต้องหาเงินเลี้ยงครอบครัว จุดเปลี่ยนของเจแอนคือเริ่มทำงานตั้งแต่ ม.2 เพราะเกิดอุบัติเหตุกับคุณพ่อจึงไม่สามารถทำงานได้ เจแอนเลยต้องหาเงินเลี้ยงตัวเองโดยการเป็นนักร้องตามงานดนตรีต่าง ๆ พอจบชั้นมัธยมศึกษาจึงย้ายมาเรียนที่กรุงเทพที่ มหาวิทยาลัยรามคำแหง จนมีโอกาสได้ประกวด เดอะสตาร์ ค้นฟ้าคว้าดาว ปี 7 แต่ไม่ผ่านการคัดเลือก จึงมีแมวมองชวนให้ไปเล่นหนังเรื่อง รักสุดทีน แสดงคู่กับ มาริโอ้ เมาเร่อ และยังได้ร้องเพลงประกอบภาพยนตร์อีกด้วย
ปัจจุบันเจแอนเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์ ชื่อวง เจลิส (JLIS) มีซิงเกิลเปิดตัวที่ชื่อว่า "ช่วยมาทำให้หายคิดถึงที"

**ผลงาน**

**เดอะสตาร์ ค้นฟ้าคว้าดาวปี 7**
ในปี พ.ศ. 2553 เจแอนเคยเข้าประกวดร้องเพลงในรายการ เดอะสตาร์ ค้นฟ้าคว้าดาว ปี 7 ตัวแทนภาคใต้ แต่ไม่ผ่านเข้ารอบ 8 คนสุดท้าย- เพลงใช้ในรอบคัดเลือก
** เพลง "พูดอีกที" - คริสติน่า อากีล่าร์- เพลงรอบ 22 คนสุดท้าย
** เพลง "พลิกล็อก" - คริสติน่า อากีล่าร์

**ซิงเกิ้ล**

**ละครโทรทัศน์**

**ภาพยนตร์**

**มิวสิกวีดีโอ**
 เพลง "ยิ่งลืมยิ่งจำ" - วงทองหล่อ (2555)

**พิธีกร**
 พิธีกรรายการ "น้ำลายสอ" - พิธีกรรายการ "music request" ทางช่อง GMM music

**ผลงานอื่น**
 แสดงโฆษณา- ร้องไกด์เพลง "Good Boy" ของ ตาตั้น (2556)- ถ่ายแบบนิตยสาร - แฟชั่น

**คอนเสิร์ต**

**อ้างอิง**

**แหล่งข้อมูลอื่น**
  พรสุดา ถาวราภา-  พรสุดา ถาวราภา date=2006-12-05 -  พรสุดา ถาวราภา date=2018-09-16 - jlisfanpage- J.annza
หมวดหมู่:บุคคลจากอำเภอเมืองภูเก็ต
หมวดหมู่:บุคคลจากโรงเรียนเฉลิมพระเกียรติสมเด็จพระศรีนครินทร์ ภูเก็ต
หมวดหมู่:บุคคลจากโรงเรียนสตรีภูเก็ต
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:นักร้องหญิงชาวไทย
หมวดหมู่:นักร้องจากจังหวัดภูเก็ต
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดภูเก็ต
หมวดหมู่:ศิลปินสังกัดจีเอ็มเอ็ม แกรมมี่
หม่อมเจ้าสุรฉัตร ฉัตรชัย

หม่อมเจ้าสุรฉัตร ฉัตรชัย (15 มิถุนายน พ.ศ. 2472 — 27 สิงหาคม พ.ศ. 2536) เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเผือด ฉัตรชัย ณ อยุธยา

**พระประวัติ**
หม่อมเจ้าสุรฉัตร ฉัตรชัย เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเผือด ฉัตรชัย ณ อยุธยา (สกุลเดิม พึ่งรักวงศ์) เมื่อวันที่ 15 มิถุนายน พ.ศ. 2472 และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าสุรฉัตร ฉัตรชัย เสกสมรสกับรัชดา อิศรเสนา ณ อยุธยา (ธิดาหลวงพิสูจน์พาณิชยลักษณ์ (หม่อมหลวงเพิ่มยศ อิศรเสนา) กับนางทวี อิศรเสนา ณ อยุธยา) ไม่มีโอรสธิดาด้วยกัน ต่อมาเสกสมรสกับหม่อมราชวงศ์เรืองรำไพ ฉัตรชัย (ราชสกุลเดิม ชุมพล; พระธิดาในหม่อมเจ้าธานีเสิกสงัด ชุมพล กับพระวรวงศ์เธอ พระองค์เจ้ารำไพประภา) มีโอรสสองคน คือ- หม่อมราชวงศ์รพิฉัตร ฉัตรชัย สมรสกับมนวิภา ฉัตรชัย ณ อยุธยา- หม่อมราชวงศ์ปิยฉัตร ฉัตรชัย
หม่อมเจ้าสุรฉัตร ฉัตรชัย ถึงชีพิตักษัยเมื่อวันที่ 27 สิงหาคม พ.ศ. 2536 สิริชันษา 64 ปี

**พระเกียรติยศ**

**พระยศ**

**พระยศทางทหาร**
 1 มกราคม พ.ศ. 2501: เรืออากาศเอก

**พงศาวลี**

**อ้างอิง**
หมวดหมู่:หม่อมเจ้าชาย
หมวดหมู่:ราชสกุลฉัตรชัย
ตำบลสันมะเค็ด

สันมะเค็ด เป็นตำบลหนึ่งในอำเภอพาน จังหวัดเชียงราย พื้นที่ทั้งตำบลอยู่ในเขตเทศบาลตำบลสันมะเค็ด

**ประวัติ**
ตำบลสันมะเค็ด แยกการปกครองออกจากตำบลแม่อ้อ เมื่อปี พ.ศ. 2520 มีทั้งหมด 12 หมู่บ้าน ต่อมาได้แยกหมู่บ้านออกเป็น 17 หมู่บ้าน เมื่อปี พ.ศ. 2535 ได้รับการยกฐานะเป็นสภาตำบลนิติบุคคล และต่อมาปี พ.ศ. 2539 ได้รับการยกฐานะขึ้นเป็นองค์การบริหารส่วนตำบล และในปีพ.ศ. 2556 ได้ยกฐานะขึ้นเป็น เทศบาลตำบลสันมะเค็ด

**ภูมิศาสตร์**
ตำบลสันมะเค็ด มีพื้นที่ 66.189 ตารางกิโลเมตร หรือ 41,368.47 ไร่ มีอาณาเขตติดต่อ ดังนี้- ทิศเหนือ ติดต่อกับ ตำบลแม่อ้อ อำเภอพาน- ทิศตะวันออก ติดต่อกับ ตำบลดอยงาม อำเภอพาน เทศบาลตำบลป่าแงะ อำเภอป่าแดด- ทิศใต้ ติดต่อกับ ตำบลสันติสุข อำเภอพาน- ทิศตะวันตก ติดต่อกับ ตำบลแม่อ้อ ตำบลสันติสุข อำเภอพาน

**หมู่บ้าน**
ตำบลสันมะเค็ดประกอบด้วย 21 หมู่บ้าน ดังนี้- หมู่ 1 บ้านสันมะเค็ด- หมู่ 2 บ้านกว๋าวโท้ง- หมู่ 3 บ้านสันนคร- หมู่ 4 บ้านสันต้นดู่- หมู่ 5 บ้านกล้วย- หมู่ 6 บ้านห้วยเครือบ้า- หมู่ 7 บ้านใหม่ท่าเรือ- หมู่ 8 บ้านป่าแดงงาม- หมู่ 9 บ้านใหม่ใน- หมู่ 10 บ้านป่าตึงทันใจ- หมู่ 11 บ้านผาลาด- หมู่ 12 บ้านกล้วยทรายงาม- หมู่ 13 บ้านหนองเป็ด- หมู่ 14 บ้านกล้วยใหม่- หมู่ 15 บ้านสันตะเคียน- หมู่ 16 บ้านกล้วยทรายทอง- หมู่ 17 บ้านทุ่งทองกวาว- หมู่ 18 บ้านสันป่าสัก- หมู่ 19 บ้านสันป่าสักทอง- หมู่ที่ 20 บ้านศรีนคร- หมู่ที่ 21 บ้านกล้วยทรายเงิน

**ประชากร**
จำนวนประชาชนในเขตตำบลสันมะเค็ด ณ เดือนธันวาคม พ.ศ. 2553 มีจำนวน 11,168 คน แยกเป็นชาย 5,516 คน หญิง 5,652 คน ความหนาแน่นของประชากร 168.72 คนต่อตารางกิโลเมตร จำนวนบ้าน 2,903 หลังคาเรือน

**การคมนาคม**
การคมนาคมติดต่อของตำบลสันมะเค็ด ใช้เส้นทางคมนาคมทางบกเป็นทางหลัก มีรายละเอียดดังนี้ ทางหลวงจังหวัดหมายเลข 1126 ติดต่อกับตำบลสันติสุข ตำบลดอยงาม อำเภอพาน ตำบลป่าแงะ อำเภอป่าแดด จังหวัดเชียงราย ทางหลวงจังหวัดหมายเลข 1190 สามารถเชื่อมกับทางหลวงหมายเลข 1126 และทางทิศเหนือติดต่อกับตำบลแม่อ้อ ซึ่งสามารถ ไปอำเภอเมือง จังหวัดเชียงราย ทางหลวงจังหวัดหมายเลข 1181 ตำบลสันติสุข ผ่านตำบลสันมะเค็ด ติดต่อกับตำบลแม่อ้อ อำเภอพาน จังหวัดเชียงราย ถนนเชียงราย 3018 ติดต่อระหว่างหมู่บ้านภายในตำบลและตำบลแม่อ้อถนน รพช. เชียงราย 2016 ติดต่อระหว่างหมู่บ้านภายในตำบลและตำบลแม่อ้อ เชียงราย 3053 ติดต่อระหว่างหมู่บ้านและตำบลดอยลาน อำเภอเมือง จังหวัดเชียงราย

**การศึกษา**
สถานศึกษาในเขตตำบลสันมะเค็ด มีดังนี้- โรงเรียรประถม อปท.
** โรงเรียนเทศบาล 1 (ชุมชนสันมะเค็ด)- โรงเรียนประถม สพฐ.
** โรงเรียนบ้านสันต้นดู่
** โรงเรียนบ้านกล้วย- โรงเรียนขยายโอกาสทางการศึกษา
** โรงเรียนบ้านใหม่ท่าต้นเกี๋ยง
** โรงเรียนบ้านป่าแดงงาม- โรงเรียนมัธยม สพม.
** โรงเรียนนครวิทยาคม

**การสาธารณสุข**
มีโรงพยาบาลส่งเสริมสุขภาพตำบลจำนวน 2 แห่ง คือ โรงพยาบาลส่งเสริมสุขภาพตำบลตำบลสันมะเค็ด และโรงพยาบาลส่งเสริมสุขภาพตำบลบ้านใหม่ท่าเรือ

**ความภาคภูมิใจของตำบล**
# ชนะเลิศแห่งประเทศไทยในโครงการชุมชนต้นแบบการเพิ่มประสิทธิภาพการผลิตข้าว (ข้าวพันไร่) รับถ้วยพระราชทานจาก สมเด็จพระเทพรัตนราชสุดาฯ สยามบรมราชกุมารี

**อ้างอิง**
  เทศบาลตำบลสันมะเค็ด
สันมะเค็ด
สันมะเค็ด
แม่แบบ:Lang-x/doc

__NOEDITSECTION__หน้าย่อยคู่มือการใช้งาน|แม่แบบหลายแห่งที่อยู่ใน :หมวดหมู่:แม่แบบ Lang-x
มอดูล:Lang/documentor tool

**การใช้งาน**
แม่แบบภาษา  การระบุข้อความภาษาต่างชาติ ศัพท์ หรือวลี เป็นพารามิเตอร์บังคับเพียงอย่างเดียว
แม่แบบนี้โดยทั่วไปควรตั้งหลังคำแปลภาษาไทยจากศัพท์หรือวลีต่างภาษา
พารามิเตอร์  no หลีกเลี่ยงการมีลิงก์ที่ชื่อภาษา
พารามิเตอร์ translit อนุญาตให้ระบุการถอดเป็นอักษรโรมัน แม่แบบที่มีพารามิเตอร์นี้ปรากฏใน//en.wikipedia.org/w/index.php?title=Special:WhatLinksHere/Template:Language_with_name_and_transliteration&namespace=10&limit=500&hidelinks=1 รายการนี้ (พารามิเตอร์นี้ไม่สนับสนุนแม่แบบ lang-x สำหรับภาษาที่เขียนในอักษรโรมัน (ละติน) อยู่แล้ว)
พารามิเตอร์ lit เปิดใช้งานการแปลตามตัวอักษร (ควรใช้ภาษาไทย)

**ตัวอย่าง**
ตัวอย่างข้างล่างแสดงคำแปลจากภาษาเยอรมัน
แก้ไข- ไวมาร์ตั้งอยู่ในเสรีรัฐทือริงเงิน ()- The Seafarers of Catan () เป็นส่วนขยายของเกมกระดาน The Settlers of Catan- Albert the Bear ()
*แนวรบด้านตะวันตก เหตุการณ์ไม่เปลี่ยนแปลง () เป็นนวนิยายที่ประพันธ์โดย เอริช มาเรีย เรอมาร์ค
ข้อความที่แสดง- ไวมาร์ตั้งอยู่ในเสรีรัฐทือริงเงิน (Thüringen)- The Seafarers of Catan (Die Seefahrer von Catan) เป็นส่วนขยายของเกมกระดาน The Settlers of Catan- Albert the Bear (links=no)- แนวรบด้านตะวันตก เหตุการณ์ไม่เปลี่ยนแปลง (lit=ทางตะวันตกไม่มีอะไรใหม่) เป็นนวนิยายที่ประพันธ์โดย เอริช มาเรีย เรอมาร์ค

**ดูเพิ่ม**
 Lang- Language with name/for- List of ISO 639-1 codes (รหัสภาษา)- IPA
ยุวดี เรืองฉาย

ยุวดี เรืองฉาย หรือ ปู เป็นที่รู้จักจากฉายา ปู โลกเบี้ยว เกิดวันที่ 6 กรกฎาคม พ.ศ. 2509 เป็นนักแสดง พิธีกร ตลก และหมอดูชื่อดัง

**ประวัติ**
ยุวดี เรืองฉาย ชื่อเล่น ปู เกิดวันที่ 6 กรกฎาคม พ.ศ. 2509 ที่กรุงเทพมหานคร เป็นนักแสดงชาวไทย มีผลงานทั้งละครและภาพยนตร์มากมาย อาทิ 3 หนุ่ม หลายมุม, กระสือ, สายโลหิต และ ธิดาวานร เป็นต้น และเธอยังเคยออกเทปด้วยกันสามชุดกับพิธีกรรายการ แบบว่า...โลกเบี้ยว สังกัดแกรมมี่ ก็ผันตัวมาเป็นบุคคลที่มีชื่อเสียงทางด้านโหราศาสตร์หรือหมอดู ฉายาที่เป็นที่รู้จักของเธอคือ ปู โลกเบี้ยว 

**อุบัติเหตุ**
อุบัติเหตุ เมื่อเดือน ธันวาคม พ.ศ. 2539 ขณะที่ปูกำลังถ่ายทำรายการ ตามไปดู ได้เกิดหลงป่าไปพร้อมกับบอลลูนที่เธอใช้ในการสำรวจป่า พาเธอและทีมงานรายการตามไปดู ร่อนลงกลางเขาใหญ่ กว่า 12 ชั่วโมงที่ขาดการติดต่อทุกคนเชื่อว่าเธอเสียชีวิตแล้ว เพราะหมอดูชื่อดังออกมาทักว่า “ดวงชะตาปู โลกเบี้ยวถึงฆาต“ แต่ 2 วันหลังจากนั้น ก็ได้ข่าวว่าเธอปลอดภัยและรอดตายอย่างปาฏิหาริย์

**ผลงานละครโทรทัศน์**

**ภาพยนตร์**
 ภาพยนตร์ ผีเสื้อและดอกไม้ (2528)- ภาพยนตร์ หวานมันส์ ฉันคือเธอ (2530)- ภาพยนตร์ หวานมันส์ ฉันคือเธอ 2 (2531)- ภาพยนตร์ คู่รัก (2531)- ภาพยนตร์ ใช่แล้วหลุดเลย (2533)- ภาพยนตร์ พ่อไก้แจ้ แม่ไก่ชน (2533)- ภาพยนตร์ ธันยา แม่มดยอดยุ่ง (2533)- ภาพยนตร์ ฉลุยโครงการ 2 (2533)- ภาพยนตร์ หนุก (2533)- ภาพยนตร์ เล่นกับไฟ (2533)- ภาพยนตร์ ไอ้คุณผี (2534)- ภาพยนตร์ โฮ่ง (2534)- ภาพยนตร์ ปอบทะลุแดด (2534)
*ภาพยนตร์ นัดกับผีตอน 4 ทุ่ม (2534)- ภาพยนตร์ ม่อก 2 ต้องได้สาม (2534)- ภาพยนตร์ ตามล่าแต่หาไม่เจอ (2535)- ภาพยนตร์ อนึ่ง คิดถึงพอสังเขป (2535)- ภาพยนตร์ ยุ่งดะมะด๊อง (2535)- ภาพยนตร์ หอบรักมาห่มป่า (2537)- ภาพยนตร์ มาเติมฝันวันท้าทาย (2537)- ภาพยนตร์ ชื่นชอบชวนหาเรื่อง (2546)- ภาพยนตร์ ธิดาช้าง (2547)- ภาพยนตร์ ฮาศาสตร์ (2554)

**มิวสิควีดีโอ**
 เพลง "นี่แหละเพื่อน" ของ เอ็กซ์วายแซด- เพลง "ไม่รู้ส่วนไหน" ของ วงชาย- เพลง "คู่กัด" ของ เบิร์ด ธงไชย- เพลง "รักทรหด" ของ คาราบาว- เพลง "รักทรหด 2" ของ แอ๊ด คาราบาว- เพลง "ใจเย็นๆ" ของ เบิร์ด ธงไชย

**งานเพลง**
 เคยออกอัลบั้มกับเพื่อนในกลุ่มโลกเบี้ยวสังกัดแกรมมี่ ตั้งแต่ปี 2535 - 2544 มี 3 ชุดดังนี้
** อัลบั้ม "12 ปีโลกเบี้ยว..เบี้ยว" (ศิลปิน: ภิญโญ รู้ธรรม, มอริส เค, ยุวดี เรืองฉาย, ก้าว พึ่งบางกรวย)
** อัลบั้ม "โลกเบี้ยว 2 โลกาภิวัฒน์" (ศิลปิน: ภิญโญ รู้ธรรม, มอริส เค, ยุวดี เรืองฉาย, ก้าว พึ่งบางกรวย)
** อัลบั้ม "เพลงโลกเบี้ยว ชุดพิเศษ" (ศิลปิน: ภิญโญ รู้ธรรม, มอริส เค, ยุวดี เรืองฉาย, ก้าว พึ่งบางกรวย)

**พิธีกร**
 รายการ คุณขอมา (พิธีกรภาคสนาม)- รายการ ก๊อก ก๊อก ก๊อก- รายการ แบบว่า...โลกเบี้ยว- รายการ ตามไปดู- รายการ Voyager เกมเดินทางในต่างแดน ซีซั่น 2

**พ็อกเก็ตบุ๊ค**
 รู้ใจ เห็นนิสัย คนใกล้ตัว (2548)

**ละครวิทยุ**
 ละครวิทยุเรื่อง "ลิขิตรัก" รับบท จีรนุช- ละครวิทยุเรื่อง "ก็คนมันแค้น" รับบท ยาย

**อ้างอิง**
  ประวัติย่อ ยุวดี เรืองฉาย
หมวดหมู่:บุคคลจากกรุงเทพมหานคร
หมวดหมู่:บุคคลจากจังหวัดนนทบุรี
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:นักแสดงตลกหญิงไทย
หมวดหมู่:พิธีกรชาวไทย
หมวดหมู่:นักโหราศาสตร์
ไก่ฟ้าสีเลือด

ไก่ฟ้าสีเลือด (Blood pheasant; Ithaginis cruentus) เป็นนกชนิดหนึ่ง จำพวกไก่ฟ้า จัดอยู่ในวงศ์ไก่ฟ้าและนกกระทา (Phasianidae) จัดเป็นเพียงชนิดเดียวเท่านั้นที่อยู่ในสกุล Ithaginis
ไก่ฟ้าสีเลือดมีขนาดลำตัวเหมือนไก่ป่าขนาดเล็ก  มีความยาวประมาณ 43 เซนติเมตร มีจะงอยปากที่แข็งแรง มีขนปกคลุมลำตัวรุงรังสีเทา แต่ที่หน้าอกเป็นสีแดงสดเหมือนเลือดไหลซึมไปทั่วเส้นขน อันเป็นที่มาของชื่อสามัญ ในตัวผู้จะมีส่วนใบหน้าและหัวเป็นสีแดง ขณะที่ตัวเมียจะเป็นสีน้ำตาลทึม ๆ
พบกระจายพันธุ์ตามแถบเทือกเขาสูงตามแนวเทือกเขาหิมาลัยในหลายประเทศ เช่น ภูฐาน, เนปาล, ธิเบต, ตอนเหนือของอินเดีย, ตอนเหนือของพม่า และภาคตะวันตกของจีน มีพฤติกรรมมักชอบอาศัยในป่าสนผสมและในพื้นที่อยู่ใกล้กับยอดเขาที่มีหิมะหรือน้ำแข็งปกคลุม มีการอพยพย้ายถิ่นตามฤดูกาล โดยพบได้ในที่ ๆ ระดับความสูงที่สูงขึ้นในช่วงฤดูร้อน และด้วยปริมาณหิมะที่เพิ่มขึ้นในฤดูใบไม้ร่วงและฤดูหนาวจะย้ายไปอยู่ในระดับพื้นที่ ๆ ต่ำกว่า
ไก่ฟ้าสีเลือด เป็นนกประจำรัฐสิกขิม ของอินเดีย และเป็นนกประจำชาติของคาซัคสถาน
ภาพวาดของตัวผู้และตัวเมีย

**ชนิดย่อย**
แบ่งออกได้เป็นชนิดย่อยต่าง ๆ ได้ดังนี้- I. c. affinis (CW Beebe, 1912) - รัฐสิกขิมของอินเดีย- I. c. beicki (Mayr & Birckhead, 1937) - ทางตอนเหนือของภาคของจีน- I. c. berezowskii (Bianchi, 1903) - ภูเขาทางตอนเหนือของจีน- I. c. clarkei (Rothschild, 1920) - ภาคตะวันตกเฉียงใต้ของจีน- I. c. cruentus (Hardwicke, 1821)  - ภาคเหนือของเนปาลจนถึงภาคตะวันตกเฉียงเหนือของภูฐาน- I. c. geoffroyi (Verreaux, 1867) - ภาคตะวันตกของจีนจนถึงภาคตะวันออกเฉียงใต้ของธิเบต- I. c. kuseri (Beebe, 1912)  -  ทางตอนเหนือของรัฐอัสสัมในอินเดียและภาคตะวันออกเฉียงใต้ของธิเบต - I. c. marionae (Mayr, 1941)  - ภูเขาทางภาคตะวันตกเฉียงใต้ของจีนและภาคตะวันออกเฉียงเหนือของพม่า- I. c. michaelis (Bianchi, 1903) -  ทางเหนือของภาคกลางของจีน - I. c. rocki (Riley, 1925) - ภาคตะวันตกเฉียงใต้ของจีน - I. c. sinensis (David, 1873) - ภาคกลางของจีน- I. c. tibetanus (ECS Baker, 1914) -  ภาคตะวันออกของธิเบตและภาคใต้ของธิเบต

**อ้างอิง**

**แหล่งข้อมูลอื่น**
category:สัตว์ที่พบในประเทศจีน
category:สัตว์ที่พบในประเทศพม่า
category:สัตว์ที่พบในประเทศอินเดีย
category:สัตว์ที่พบในประเทศเนปาล
category:วงศ์ไก่ฟ้าและนกกระทา
หมวดหมู่:นกในประเทศอินเดีย
วิกิพีเดีย:เสนอบทความคุณภาพ/อัลติเมตมาร์เวล vs. แคปคอม 3

=== อัลติเมตมาร์เวล vs. แคปคอม 3**
อัลติเมตมาร์เวล vs. แคปคอม 3 ถูกเสนอเมื่อ 30 กันยายน พ.ศ. 2556 และจะได้รับการพิจารณาภายในวันที่ 14 ตุลาคม พ.ศ. 2556
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 28 ตุลาคม พ.ศ. 2556
 เสนอชื่อโดย B20180 | พูดคุย
สนับสนุน 
#  --Sry85 (พูดคุย) 10:30, 26 ตุลาคม 2556 (ICT)
#
คัดค้าน
#
#
เสนอแนะการปรับปรุง
# หัวข้อ การเปิดตัว ดูไม่ค่อยเป็นสารานุกรมเท่าไหร่ สามารถนำไปรวมกับหัวข้ออื่นได้ อย่าง  การพัฒนา ตัวละคร หรือ การตอบรับ --Sry85 (พูดคุย) 11:25, 2 ตุลาคม 2556 (ICT)
#* จัดใหม่แล้วครับ --B20180 (พูดคุย) 11:38, 2 ตุลาคม 2556 (ICT)
#** คือ ผมคิดว่า ไม่ควรมีหัวข้อ การเปิดตัว ด้วยซ้ำ เพราะ การเปิดตัว ไม่ใช่ประเด็นสำคัญ เปิดตัววันไหน ที่ไหน ไม่ใช่ประเด็นสำคัญ หรือ จริง ๆ ถ้าเปลี่ยนชื่อ หัวข้อมาเป็น การตลาด และเพิ่มเติมเนื้อหา ยุทธวิธีการตลาด จะดีกว่าครับ --Sry85 (พูดคุย) 11:44, 2 ตุลาคม 2556 (ICT)
#*** ใช้เป็นหัวข้อการตลาดแทนแล้วครับ --B20180 (พูดคุย) 11:49, 2 ตุลาคม 2556 (ICT)
# บทความนี้ใช้ปี ค.ศ. จำเป็นหรือไม่ที่จะต้องมีแม่แบบ ใช้ปี ค.ศ. ด้วย --Pongsak ksm (พูดคุย) 23:44, 10 ตุลาคม 2556 (ICT)
#*เพิ่มแล้วครับ --B20180 (พูดคุย) 10:57, 11 ตุลาคม 2556 (ICT)
# หัวข้อ การแข่งขันระดับอาชีพ อ่านดูแล้ว เหมือนไม่ค่อยเกี่ยว ข้อมูลยังงง ๆ อยู่ อย่าง "การคัดเลือกสำหรับการแข่งขันอัลติเมตมาร์เวล vs. แคปคอม 3 (ตลอดจนซูเปอร์สตรีทไฟท์เตอร์ IV: อาเขดอิดิชัน รวมถึงเกมอื่นอีกสี่เกม) อาจจะได้รับการจัดการแข่งขันอย่างเป็นทางการที่มีชื่อเรียกว่า "เดอะโรดทูอีโว"" ตกลงได้จัดขึ้นรึเปล่า ทำไมถึงใช้อาจจะ การให้ข้อมูลดูยังไม่มีอะไร นอกจากผู้ชนะ ส่วนเนื้อหาอีกย่อหน้า การแข่งขันรายการ "วิดีโอเอ็กซ์เกม" ไม่รู้ว่าเกี่ยวกับเกมนี้ยังไง อธิบายแต่เรื่องสมคบคิด --Sry85 (พูดคุย) 11:15, 12 ตุลาคม 2556 (ICT)
#* ตัดออกเหลือแค่บางส่วนแล้วครับ --B20180 (พูดคุย) 11:34, 12 ตุลาคม 2556 (ICT)
#** ถ้าจะมีหัวข้อ  การแข่งขันระดับอาชีพ  จะต้องมีเนื้อหาที่เป็นสารานุกรมกว่านี้ เช่น ที่มาของการแข่งขัน ความสำคัญของการแข่งขัน จัดขึ้นบ่อยครั้งหรือไม่ ข้อมูลความนิยมของการแข่งขันในเกมนี้ ข้อมูลเปรียบเทียบกับเกมอื่น เพราะเนื้อหาเพียงผู้ชนะ กับวันที่แข่ง อย่างเดียว คงไม่สำคัญอะไร --Sry85 (พูดคุย) 11:43, 12 ตุลาคม 2556 (ICT)
#*ครับ --B20180 (พูดคุย) 12:12, 12 ตุลาคม 2556 (ICT)
# หัวข้อ เพลงประกอบ นำไปรวมกับ การตอบรับ ได้ เพราะเป็นการวิจารณ์ด้านดนตรี คำว่า ธีมจังหวะผสม ไม่แน่ใจว่าแปลจากคำว่าอะไร --Sry85 (พูดคุย) 11:48, 12 ตุลาคม 2556 (ICT)
#*รวมและแก้เป็นธีมจังหวะรีมิกซ์ (theme songs either remixes of music from the characters' original games or remixes of the themes used in past Vs. series games) --B20180 (พูดคุย) 12:12, 12 ตุลาคม 2556 (ICT)
ภาวะพหุสัณฐาน (ชีววิทยา)

ในทางชีววิทยา ภาวะพหุสันฐาน (polymorphism) คือภาวะที่ในประชากรเดียวกันของสปีชีส์หนึ่ง มีฟีโนทัยป์ที่แตกต่างกันตั้งแต่สองฟีโนทัยป์ขึ้นไป หรือกล่าวอีกนัยหนึ่ง คือมีรูปแบบตั้งแต่สองรูปแบบขึ้นไป ทั้งนี้การจะเรียกได้ว่าเป็นภาวะพหุสันฐาน ลักษณะที่แตกต่างนี้ต้องสามารถพบได้ในกลุ่มประชากรที่มีการจับคู่แบบสุ่มในพื้นที่และช่วงเวลาเดียวกัน
หมวดหมู่:ภาวะพหุสันฐาน
วาสนา บุญภูพันธ์ตันติ

วาสนา บุญภูพันธ์ตันติ (11 กรกฎาคม พ.ศ. 2474 – 16 พฤศจิกายน พ.ศ. 2563) อดีตสมาชิกสภาผู้แทนราษฎรจังหวัดกระบี่ 3 สมัย

**ประวัติ**
วาสนา เกิดเมื่อวันที่ 11 กรกฎาคม พ.ศ. 2474 สำเร็จการศึกษา ชั้นเตรียมอุดมศึกษา จาก โรงเรียนพระนครวิทยาลัย  ด้านครอบครัวสมรสกับนางพาณี บุญภูพันธ์ตันติ มีบุตร-ธิดา 3 คน คือ ไชยธัช บุญภูพันธ์ตันติ, กนกวรรณ บุญภูพันธ์ตันติ และวลัยลักษณ์ บุญภูพันธ์ตันติ
หลังจากวางมือทางการเมือง วาสนา ใช้ชีวิตด้วยการประกอบอาชีพเกษตรกรอย่างสงบเรียบง่าย ณ จังหวัดเพชรบูรณ์  ก่อนที่จะถึงแก่อนิจกรรมด้วยโรคหลอดเลือดสมองแตก เมื่อวันที่ 16 พฤศจิกายน พ.ศ. 2563 สิริอายุรวม 89 ปี มีพิธีพระราชทานเพลิงศพเมื่อวันที่ 22 พฤศจิกายน พ.ศ. 2563 ณ วัดพระศรีมหาธาตุวรมหาวิหาร

**งานการเมือง**
วาสนา เคยรับราชการ ในตำแหน่งนายตรวจศุลกากร ประจำกรมศุลกากร ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคกิจสังคม และได้รับเลือกติดต่อกันจนถึง พ.ศ. 2529 รวม 3 สมัย 

**สมาชิกสภาผู้แทนราษฎร**
วาสนา บุญภูพันธ์ตันติ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดกระบี่ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกระบี่ สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกระบี่ สังกัดพรรคกิจประชาคม

**เครื่องราชอิสริยาภรณ์**

**อ้างอิง**
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดกระบี่
หมวดหมู่:นักการเมืองพรรคประชาธิปัตย์
หมวดหมู่:พรรคสังคมชาตินิยม
หมวดหมู่:พรรคกิจสังคม
หมวดหมู่:พรรคกิจประชาคม
หมวดหมู่:พรรคเอกภาพ
หมวดหมู่:พรรคพลังธรรม
หมวดหมู่:บุคคลจากมหาวิทยาลัยราชภัฏพระนคร
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
พัชรี โพธสุธน

พัชรี โพธสุธน (เกิด 7 กรกฎาคม พ.ศ. 2509) เป็นอดีตสมาชิกสภาผู้แทนราษฎรจังหวัดสุพรรณบุรี 2 สมัย สังกัดพรรคชาติไทยพัฒนา อดีตสมาชิกสภากรุงเทพมหานคร เขตป้อมปราบศัตรูพ่าย

**ประวัติ**
นางสาวพัชรี โพธสุธน เกิดเมื่อวันที่ 7 กรกฎาคม พ.ศ. 2509 เป็นบุตรสาวของนายประสิทธิ์ และดวงแข โพธสุธน และเป็นหลานสาวของ นายประภัตร โพธสุธน และเป็นพี่สาวของนายยุทธนา โพธสุธน สำเร็จการศึกษา บัญชีบัณฑิต จาก มหาวิทยาลัยเชียงใหม่ บริหารธุรกิจมหาบัณฑิต จาก University of Dallas และ Cerificate in Advanced Management Studies Babson College ประเทศสหรัฐอเมริกา

**งานการเมือง**
พัชรี เคยประกอบธุรกิจเกี่ยวกับรองเท้า ซึ่งเป็นกิจการของครอบครัว ก่อนที่จะเข้าสู่วงการการเมืองด้วยการดำรงตำแหน่งสมาชิกสภากรุงเทพมหานคร ในเขตป้อมปราบศัตรูพ่าย 
ต่อมา ลงสมัครเลือกตั้งแทนที่นายยุทธนา เนื่องจาก ถูกตัดสิทธิ์ทางการเมือง เป็นระยะเวลา 5 ปี และได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2552 สังกัดพรรคชาติไทยพัฒนา และได้รับเลือกติดต่อกันจนถึง พ.ศ. 2554 รวม 2 สมัย  
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 15 แต่ไม่ได้รับเลือกตั้ง

**สมาชิกสภาผู้แทนราษฎร**
พัชรี โพธสุธน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2552 (เลือกตั้งซ่อม) จังหวัดสุพรรณบุรี สังกัดพรรคชาติไทยพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสุพรรณบุรี สังกัดพรรคชาติไทยพัฒนา

**เครื่องราชอิสริยาภรณ์**

**อ้างอิง**
หมวดหมู่:สกุลโพธสุธน
หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดสุพรรณบุรี
หมวดหมู่:สมาชิกสภากรุงเทพมหานคร
หมวดหมู่:พรรคชาติไทยพัฒนา
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากโรงเรียนเตรียมอุดมศึกษาพัฒนาการ
หมวดหมู่:บุคคลจากคณะบริหารธุรกิจ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
สนิท กุลเจริญ

สนิท กุลเจริญ (16 กรกฎาคม พ.ศ. 2486 - 2 มีนาคม พ.ศ. 2561) อดีตสมาชิกสภาผู้แทนราษฎรจังหวัดสมุทรปราการ 9 สมัย และอดีตสมาชิกวุฒิสภาจังหวัดสมุทรปราการ

**ประวัติ**
นายสนิท กุลเจริญ เกิดเมื่อวันที่ 16 กรกฎาคม พ.ศ. 2486 ที่ตำบลตลาด อำเภอพระประแดง​ จังหวัดพระนคร (จังหวัดสมุทรปราการ ในปัจจุบัน เดิมเป็นส่วนหนึ่งของจังหวัดพระนครตั้งแต่ พ.ศ. 2486 - 2489) เป็นบุตรคนสุดท้องของนายน้อม และ นางแสวง กุลเจริญ มีพี่น้อง 9 คน สำเร็จการศึกษา ชั้นมัธยมศึกษาตอนปลาย จาก ศูนย์การศึกษานอกโรงเรียน ขั้นปริญญาตรี สาขา นิเทศศาสตร์ มหาวิทยาลัยราชภัฏธนบุรี และขั้นปริญญาโท สาขารัฐศาสตร์มหาบัณฑิต มหาวิทยาลัยรามคำแหง สมรสกับนางวนิดา กุลเจริญ 
นายสนิท กุลเจริญ ถึงแก่อนิจกรรมด้วยโรคหัวใจเฉียบพลัน เมื่อวันที่ 2 มีนาคม พ.ศ. 2561 สิริอายุรวม 74 ปี มีพิธีพระราชทานเพลิงศพเมื่อวันที่ 2 ธันวาคม พ.ศ. 2561 ณ วัดสวนส้ม อำเภอพระประแดง จังหวัดสมุทรปราการ

**งานการเมือง**
สนิท ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2518 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 9 สมัย 
พ.ศ. 2544 สนิท ลงสมัครรับเลือกตั้งในพื้นที่เขต 6 จังหวัดสมุทรปราการ สังกัดพรรคชาติพัฒนา ก่อนที่จะไม่ได้รับเลือกตั้ง โดยพ่ายแพ้ให้กับ นางสาวเรวดี รัศมิทัต จากพรรคราษฎร 
ต่อมา พ.ศ. 2545 สนิท ได้รับเลือกตั้งเป็นสมาชิกวุฒิสภาจังหวัดสมุทรปราการ แทนนายพากเพียร วิริยะพันธุ์ ที่ถึงแก่อนิจกรรม และวางมือทางการเมืองในที่สุด

**สมาชิกสภาผู้แทนราษฎร**
สนิท กุลเจริญ ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดสมุทรปราการ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดสมุทรปราการ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสมุทรปราการ สังกัดพรรคประชากรไทย

**สมาชิกวุฒิสภา**
สนิท กุลเจริญ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2545 (เลือกตั้งซ่อม) จังหวัดสมุทรปราการ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอพระประแดง
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสมุทรปราการ
หมวดหมู่:สมาชิกวุฒิสภาจังหวัดสมุทรปราการ
หมวดหมู่:นักการเมืองพรรคประชาธิปัตย์
หมวดหมู่:พรรคประชากรไทย
หมวดหมู่:พรรคชาติพัฒนา (พ.ศ. 2535)
หมวดหมู่:บุคคลจาก กศน.
หมวดหมู่:บุคคลจากมหาวิทยาลัยราชภัฏธนบุรี
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สรชาติ วิชย สุวรรณพรหม

ว่าที่พันตรี สรชาติ วิชย สุวรรณพรหม (เกิด 1 พฤษภาคม พ.ศ. 2503) สมาชิกวุฒิสภา อดีตสมาชิกสภาผู้แทนราษฎรจังหวัดหนองบัวลำภู 2 สมัย อดีตคณะทำงานของรัฐมนตรีว่าการกระทรวงการคลัง ในรัฐบาลพลเอกประยุทธ์ จันทร์โอชา

**ประวัติ**
สรชาติ เกิดเมื่อวันที่ 1 พฤษภาคม พ.ศ. 2503 เป็นบุตรของนายเลิศ และ นางคำเลี่ยน สุวรรณพรหม และมีน้องสาวคือ ศรัณยา สุวรรณพรหม เป็นนายกองค์การบริหารส่วนจังหวัดหนองบัวลำภู
สำเร็จการศึกษา ปริญญาตรี จากคณะเกษตรศาสตร์ มหาวิทยาลัยขอนแก่น กับ คณะรัฐศาสตร์ มหาวิทยาลัยรามคำแหง ปริญญาโท จากคณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาเอก ด้านการบริหารการจัดการ จากAdamson University

**งานการเมือง**
ว่าที่พันตรีสรชาติ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคความหวังใหม่ และได้รับเลือกติดต่อกันจนถึง พ.ศ. 2539 รวม 2 สมัย
ในปี พ.ศ. 2550 สรชาติได้ลงสมัครรับเลือกตั้งในนามพรรคมัชฌิมาธิปไตย แต่ไม่ได้รับเลือกตั้ง
พ.ศ. 2554 ว่าที่พันตรีสรชาติ ลงสมัครรับเลือกตั้งในพื้นที่เขต 1 จังหวัดหนองบัวลำภู ในนามพรรคภูมิใจไทย แต่ก็ไม่ได้รับเลือกตั้ง โดยพ่ายแพ้ให้กับ นายพิษณุ หัตถสงเคราะห์ จากพรรคเพื่อไทย
ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 56 แต่ไม่ได้รับเลือกตั้ง
ในปี 2566 ว่าที่พันตรีสรชาติ ลงสมัครรับเลือกตั้งในพื้นที่เขต 2 จังหวัดหนองบัวลำภู ในนามพรรคพลังประชารัฐ แต่ก็ไม่ได้รับเลือกตั้ง โดยพ่ายแพ้ให้กับ นายไชยา พรหมา จากพรรคเพื่อไทย ปีต่อมาเขาลงสมัครรับเลือกเป็นสมาชิกวุฒิสภา และได้รับเลือกเข้ามาในกลุ่มที่ 13 ในอันดับที่ 1

**สมาชิกสภาผู้แทนราษฎร**
ว่าที่พันตรีสรชาติ วิชย สุวรรณพรหม ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดหนองบัวลำภู สังกัดพรรคความหวังใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดหนองบัวลำภู สังกัดพรรคความหวังใหม่

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอศรีบุญเรือง
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:สมาชิกวุฒิสภาไทย
หมวดหมู่:สมาชิกสภาผู้แทนราษฎรจังหวัดหนองบัวลำภู
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคประชาธิปัตย์
หมวดหมู่:พรรคเอกภาพ
หมวดหมู่:พรรคชาติพัฒนา (พ.ศ. 2535)
หมวดหมู่:พรรคความหวังใหม่
หมวดหมู่:พรรคมัชฌิมาธิปไตย
หมวดหมู่:พรรคภูมิใจไทย
หมวดหมู่:พรรคชาติไทยพัฒนา
หมวดหมู่:พรรคพลังประชารัฐ
หมวดหมู่:บุคคลจากคณะเกษตรศาสตร์ มหาวิทยาลัยขอนแก่น
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หอยมือเสือเล็บยาว

หอยมือเสือเล็บยาว หรือ หอยมือเสือเกล็ด (Fluted giant clam, Scaly clam; Tridacna squamosa) เป็นมอลลัสกาจำพวกหอยสองฝาชนิดหนึ่ง ในกลุ่มหอยมือเสือ นับเป็นหอยสองฝาอีกชนิดหนึ่งที่มีขนาดใหญ่ที่สุดในโลก
หอยมือเสือเล็บยาว มีลักษณะทั่วไปคล้ายกับหอยมือเสือชนิดอื่น คือ ใช้ประโยชน์จากสาหร่ายซูแซนเทลลีในการสังเคราะห์แสง นอกฝาหอยมีเนื้อเยื่อ หรือแมนเทิลยื่นออกมาเป็นระบาย พบกระจายพันธุ์ตั้งแต่แอฟริกาใต้ ถึงทะเลแดง จนถึงหมู่เกาะมาร์แชลล์ มีขนาดความกว้างของเปลือกประมาณ 40 เซนติเมตร แต่มีพฤติกรรมแตกต่างกันออกไป คือ จะอาศัยเพียงเกาะติดกับหินหรือปะการังเท่านั้น ไม่มีการฝังตัว จึงทำให้ง่ายต่อการนำขึ้นมาจากน้ำ ทำให้เป็นชนิดที่มีเหลือน้อยที่สุดและอยู่ในสภาวะเสี่ยงใกล้สูญพันธุ์มากที่สุดในบรรดาหอยมือเสือที่พบในทะเลไทย
แต่หอยมือเสือเล็บยาว ได้รับการเพาะขยายพันธุ์ในที่เลี้ยงจนเป็นที่สำเร็จได้แล้วตั้งแต่ปี พ.ศ. 2536 โดยศูนย์วิจัยและพัฒนาประมงชายฝั่ง 
ประจวบคีรีขันธ์ ในสังกัดกรมประมง นับเป็นหอยมือเสือชนิดแรกที่ทำการเพาะขยายพันธุ์ได้สำเร็จ โดยทำการรวบรวมพ่อแม่พันธุ์ขนาดความกว้าง 25-30 เซนติเมตร จากทะเลนำมาพักและขุนเลี้ยงไว้ในบ่อคอนกรีตกลางแจ้งที่มีพลาสติกพรางแสงเหนือบ่อเพื่อลดความร้อนและจัดระบบน้ำทะเลให้ไหลผ่านทั่วบ่อ เสริมแพลงก์ตอนพืชให้เป็นอาหาร  โดยนำพ่อแม่พันธุ์มาขัดล้างเปลือกให้สะอาด แล้วกระตุ้นให้ปล่อยเซลล์สืบพันธุ์ เพื่อนำไปสู่การปฏิสนธิ
ลูกหอยมือเสือเล็บยาวจากการเพาะเลี้ยงในโรงเพาะพันธุ์จะเจริญเติบโตได้ขนาดความยาวเปลือกประมาณ 1 เซนติเมตรแรกเมื่ออายุประมาณ 4 เดือน หลังจากนั้นหากได้รับสภาพแวดล้อมที่เหมาะสมจะเติบโตเพิ่มขนาดเปลือกได้ประมาณ 0.5–1 เซนติเมตรต่อเดือน หรือมีขนาดประมาณ 7–8  เซนติเมตรภายในเวลา 1 ปี 
ตลอดระยะเวลาที่ผ่านมา ได้มีการเพาะขยายพันธุ์ลูกหอยมือเสือเล็บยาวได้มากจนมีปริมาณมากพอและนำไปปล่อยลงสู่ทะเล ซึ่งเป็นแหล่งธรรมชาติ จนปัจจุบัน หอยมือเสือเล็บมือยาวมิได้อยู่ในสถานะใกล้สูญพันธุ์เหมือนแต่ก่อนอีกแล้ว แต่ก็ยังมีรายชื่อติดอยู่ในสถานะสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 โดยในเขตน่านน้ำไทยแหล่งที่พบหอยมือเสือเล็บยาวได้มากที่สุด คือ เกาะไข่ ในเขตพื้นที่จังหวัดชุมพร ที่สามารถพบหอยมือเสือเล็บยาวได้หลายขนาดและหลากหลายสีในเขตแนวปะการังน้ำตื้นรอบ ๆ เกาะ โดยเป็นหอยทั้งจากการเพาะขยายพันธุ์และขยายพันธุ์กำเนิดเองในธรรมชาติ อันเป็นผลมาจากการอนุรักษ์ของทั้งหน่วยงานราชการและผู้ที่อาศัยในท้องถิ่น

**อ้างอิง**

**แหล่งข้อมูลอื่น**
หมวดหมู่:วงศ์หอยมือเสือ
บาร์นีย์ (สุนัข)

บาร์นีย์ (Barney) เป็นสุนัขสายพันธุ์สกอตติชเทอร์เรียร์ ของจอร์จ ดับเบิลยู. บุช ประธานาธิบดีสหรัฐอเมริกา คนที่  43 ดังนั้นมันจึงถูกเรียกขานว่า "สุนัขหมายเลข 1"

**แหล่งข้อมูลอื่น**
  Barney's official site — archived copy of George W. Bush White House site
หมวดหมู่:สุนัขที่มีชื่อเสียง
หมวดหมู่:สัตว์ในการเมือง
หมวดหมู่:จอร์จ ดับเบิลยู. บุช
หมวดหมู่:สุนัขในสหรัฐ
หมวดหมู่:สัตว์เลี้ยงของประธานาธิบดีสหรัฐ
แม่แบบ:เหตุการณ์ปัจจุบัน/2556 ตุลาคม 7

*กองทัพประชาชน โค่นระบอบทักษิณ (กปท.) เคลื่อนย้ายที่ชุมนุมจากสวนลุมพินี มาล้อมรอบทำเนียบรัฐบาล  (เดลินิวส์ออนไลน์)
}
มัสการิตา โดราดา

มัสการิตา โดราดา (Mascarita Dorada; Little Golden Mask) เกิดวันที่ 19 กุมภาพันธ์ ค.ศ. 1982 นักมวยปล้ำอาชีพสวมหน้ากากชาวเม็กซิโก เป็นที่รู้จักของWWEในบทบาทผู้จัดการทีมส่วนตัวโลสมาตาโดเรสในชื่อ เอลโตริโต (El Torito; The Little Bull)

**ผลงานแชมป์รางวัล**
 Asistencia Asesoría y Administración
** AAA Mascot Tag Team Championship (1 time) – with Máscara Sagrada
** LLL Mini-Estrellas Championship (1 time)
** Mexican National Mini-Estrella Championship (2 times)- Consejo Mundial de Lucha Libre
** CMLL Mini-Estrella of the year: 2009
** Pequeño Reyes del Aire (2008)- DDT Pro-Wrestling
** Ironman Heavymetalweight Championship (1 time)- Micro Wrestling Federation
** Micro Wrestling Championship (1 time)- World Wrestling Association
** WWA World Minis Championship (1 time)

**นัดที่มีการเดิมพัน**

**บันทึก**

**อ้างอิง**

**แหล่งข้อมูลอื่น**
el-torito
หมวดหมู่:นักมวยปล้ำสวมหน้ากาก
หมวดหมู่:นักมวยปล้ำชาวเม็กซิโก
หมวดหมู่:บุคคลจากกัวดาลาฮารา
แจ๊ค เดลานีย์

แจ๊ค เดลานีย์ (Jack Delaney) เป็นนักมวยสากลอดีตแชมป์โลกชาวแคนาดา เกิดเมื่อ 18 มีนาคม พ.ศ. 2442 ที่เกาะเซนต์ฟรานซิส  รัฐควิเบก ในแคนาดา เริ่มชกมวยสากลอาชีพเมื่ออายุได้ 20 ปี และมีโอกาสได้ชิงแชมป์โลกรุ่นไลท์เฮฟวี่เวทเมื่อ 16 กรกฎาคม พ.ศ. 2469 ชนะคะแนน ปอล เบอร์เลนบาดซ์ ได้แชมป์โลกมาครอง จากนั้นขึ้นชกนอกรอบชนะอีก 2 ครั้ง แต่หลังจากชกแพ้คะแนน จิมมี่ มาโลนีย์แล้ว เดลานีย์กลับประกาศสละตำแหน่งแชมป์โลก แต่ยังคงชกมวยสากลอย่างต่อเนื่อง 
ต่อมาใน พ.ศ. 2471 เดลานีย์ขึ้นชกกับแจ๊ด เดร์กี อดีตแชมป์โลกรุ่นเฮฟวี่เวทในแบบไม่มีตำแหน่งแชมป์เป็นเดิมพัน ซึ่งผลปรากฏว่าเดลานีย์แพ้น็อคแค่ยกแรก เขาหยุดชกไปหลายปี กลับมาชกอีกครั้งใน พ.ศ. 2475 โดยขึ้นชกชนะน็อคคู่ชก 3 ครั้งรวด แต่หลังจากขึ้นชกชนะน็อค เลียว วิลเลียมส์ ยก 1 แล้ว เดลานีย์กลับประกาศแขวนนวมไป
เดลานีย์ถึงแก่กรรมเมื่อ 27 พฤศจิกายน พ.ศ. 2491 ที่นิวยอร์ก รวมอายุได้ 49 ปี เขาได้รับเลือกให้เข้าสู่หอเกียรติยศเมื่อ พ.ศ. 2516

**อ้างอิง**
 ย้อนอดีตมวยดัง: แจ๊ค เดลานีย์ ยอดแชมป์ชาวแคนาดา. นิตยสารมวยโลก. ปีที่ 18 ฉบับที่ 809 8 – 14 พฤษภาคม 2543 หน้า 48 – 49
หมวดหมู่:นักมวยสากลชาวแคนาดา
หมวดหมู่:แชมป์โลก เดอะริง
เสนาะ พึ่งเจียม

เสนาะ พึ่งเจียม (2 ตุลาคม พ.ศ. 2475 – 12 พฤศจิกายน พ.ศ. 2566) อดีตสมาชิกสภาผู้แทนราษฎรจังหวัดกำแพงเพชร 5 สมัย

**ประวัติ**
เสนาะ เกิดเมื่อวันที่ 2 ตุลาคม พ.ศ. 2475 ที่ ตำบลบ้านเชี่ยน อำเภอหันคา จังหวัดชัยนาท เป็นบุตรนายเล็ก นางไล้ พึ่งเจียม สำเร็จการศึกษาระดับ มัธยมศึกษา จากโรงเรียนอำนวยศิลป์ พระนคร

**งานการเมือง**
เสนาะ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2518 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2531 รวม 5 สมัย
พ.ศ. 2544 เสนาะ ลงสมัครรับเลือกตั้งแบบบัญชีรายชื่อ ลำดับที่ 69 สังกัดพรรคประชาธิปัตย์ ก่อนที่จะไม่ได้รับเลือกตั้ง เนื่องจากได้รับเลือก 31 ที่นั่ง

**สมาชิกสภาผู้แทนราษฎร**
เสนาะ พึ่งเจียม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดกำแพงเพชร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดกำแพงเพชร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดกำแพงเพชร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกำแพงเพชร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกำแพงเพชร สังกัดพรรคประชาธิปัตย์

**ถึงแก่อนิจกรรม**
เสนาะ ถึงแก่อนิจกรรม เมื่อวันที่ 12 พฤศจิกายน พ.ศ. 2566 ด้วยโรคชรา ที่ ตำบลแสนตอ อำเภอขาณุวรลักษบุรี จังหวัดกำแพงเพชร สิริอายุ 91 ปี

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอหันคา
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดกำแพงเพชร
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนอำนวยศิลป์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
ประทวน เขียวฤทธิ์

ประทวน เขียวฤทธิ์ (เกิด 19 กุมภาพันธ์ พ.ศ. 2482) อดีตสมาชิกสภาผู้แทนราษฎรจังหวัดสุโขทัย 6 สมัย

**ประวัติ**
นายประทวน เขียวฤทธิ์ เกิดเมื่อวันที่ 19 กุมภาพันธ์ พ.ศ. 2482 เป็นบุตรของนายฉาย และ นางประทุม เขียวฤทธิ์ สำเร็จการศึกษา มัธยมศึกษา จาก โรงเรียนเมืองเชลียง

**งานการเมือง**
ประทวนเคยดำรงตำแหน่งเป็นปลัดอำเภอ ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2531 สังกัดพรรครวมไทย (ต่อมาย้ายไปสังกัด พรรคเอกภาพ) และได้รับเลือกเรื่อยมาจนถึง พ.ศ. 2548 รวม 6 สมัย
ต่อมาได้รับแต่งตั้งเป็นกรรมการบริหาร พรรคไทยรักไทย ซึ่งต่อมา ใน พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี
ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย 
พ.ศ. 2556 ประทวนได้รับตำแหน่ง รองเลขาธิการนายกรัฐมนตรีฝ่ายการเมือง (นายปลอดประสพ สุรัสวดี รองนายกรัฐมนตรี)

**สมาชิกสภาผู้แทนราษฎร**
ประทวน เขียวฤทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสุโขทัย สังกัดพรรครวมไทย → พรรคเอกภาพ
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสุโขทัย สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสุโขทัย สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุโขทัย สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสุโขทัย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสุโขทัย สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอสวรรคโลก
หมวดหมู่:นักการเมืองจากจังหวัดสุโขทัย
หมวดหมู่:สมาชิกสภาผู้แทนราษฎรจังหวัดสุโขทัย
หมวดหมู่:นักการเมืองพรรคกิจสังคม
หมวดหมู่:นักการเมืองพรรคเอกภาพ
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ภัทร ปิยภัทร์กิติ

ภัทร ปิยภัทร์กิติ (พัด-ทะ-ระ, เกิด 11 มิถุนายน พ.ศ. 2523) หรือชื่อเดิมได้แก่ ภัทรกร ตั้งอนุรัตน์ และ อนุวัฒน์ ตั้งอนุรัตน์ เป็นนักฟุตบอลชาวไทย เคยเป็นผู้รักษาประตูให้กับพีทีที ระยอง ในไทยลีก และเคยเป็นผู้รักษาประตูฟุตบอลทีมชาติไทยในการแข่งขันซีเกมส์ 2001, ซีเกมส์ 2003 และเอเชียนคัพ 2004

**อ้างอิง**
หมวดหมู่:นักฟุตบอลทีมชาติไทย
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดสระแก้ว
หมวดหมู่:ผู้รักษาประตูฟุตบอลชาวไทย
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลเตี่ยนซาง
หมวดหมู่:ผู้เล่นสโมสรฟุตบอลอาร์แบค
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลพีทีที ระยอง
ตำบลตลาด (อำเภอเมืองนครราชสีมา)

ตำบลตลาด เป็นตำบลหนึ่งที่ตั้งอยู่ในอำเภอเมืองนครราชสีมา จังหวัดนครราชสีมา ห่างจากอำเภอเมืองนครราชสีมาประมาณ 12 กิโลเมตร พื้นที่ทั้งตำบลอยู่ในความรับผิดชอบของเทศบาลตำบลตลาด

**ประวัติ**
ตำบลตลาดเดิมเป็นชุมชนเก่าแก่ประมาณ 250 ปีที่ผ่านมา สภาพภูมิประเทศมีลำบริบูรณ์ไหลผ่านทางทิศใต้ของหมู่บ้าน ใช้สำหรับประกอบอาชีพทางการเกษตร การค้าขายกับชุมชนต่าง ๆ จำเป็นต้องเดินทางข้ามลำบริบูรณ์ไปยังฝั้งตรงข้าม ดังนั้นชาวบ้านจึงนิยมเรียกท่าข้ามลำบริบูรณ์ว่า "ท่าตลาด" และพร้อมใจกันตั้งชื่อตำบลว่า "ตำบลตลาด"

**ที่ตั้งและอาณาเขต**
ตำบลตลาดห่างจากอำเภอเมืองนครราชสีมาประมาณ 12 กิโลเมตร มีพื้นที่ประมาณ 22.2 ตารางกิโลเมตร หรือ 13,756 ไร่- ทิศเหนือ จดตำบลจอหอ อำเภอเมืองนครราชสีมา จังหวัดนครราชสีมา- ทิศตะวันออก จดตำบลบ้านโพธิ์ อำเภอเมืองนครราชสีมา จังหวัดนครราชสีมา- ทิศใต้ จดตำบลมะเริง และเทศบาลตำบลหัวทะเล อำเภอเมืองนครราชสีมา จังหวัดนครราชสีมา- ทิศตะวันตก จดตำบลบ้านเกาะ อำเภอเมืองนครราชสีมา จังหวัดนครราชสีมา

**หมู่บ้าน**
ตำบลตลาดแบ่งออกเป็น 8 หมู่บ้าน ได้แก่- หมู่ 1 บ้านบุ - หมู่ 2 บ้านบุ - หมู่ 3 บ้านตลาด - หมู่ 4 บ้านโพธิ์ - หมู่ 5 บ้านกระฉอด - หมู่ 6 บ้านราษฎร์ประสงค์ - หมู่ 7 บ้านหนองตะคลอง - หมู่ 8 บ้านบุพัฒนา

**อ้างอิง**

**แหล่งข้อมูลอื่น**
  เว็บไซต์เทศบาลตำบลตลาด
ตลาด
ตลาด
ศุภพรพงศ์ ชวนบุญ

ศุภพรพงศ์ ชวนบุญ (เกิด 27 กุมภาพันธ์ พ.ศ. 2501) อดีตสมาชิกสภาผู้แทนราษฎรจังหวัดสมุทรสาคร 2 สมัย

**ประวัติ**
นายศุภพรพงศ์ ชวนบุญ เกิดเมื่อวันที่ 27 กุมภาพันธ์ พ.ศ. 2501 เป็นบุตรของ นาย จาบ ชวนบุญ และ นางลิ้นจี่ ชวนบุญสำเร็จการศึกษา วิทยาศาสตรบัณฑิต สาขาเคมี จาก มหาวิทยาลัยเชียงใหม่ บริหารธุรกิจมหาบัณฑิต จาก มหาวิทยาลัยเอเชียอาคเนย์
มีน้องชายชื่อนายปัญญา ชวนบุญ เป็นที่ปรึกษารัฐมนตรีช่วยว่าการกระทรวงพาณิชย์และอดีตประธานสภาองค์การบริหารส่วนจังหวัดสมุทรสาคร

**งานการเมือง**
ศุภพรพงศ์ ได้รับเลือกตั้งสมาชิกสภาผู้แทนราษฎรครั้งแรก ใน เดือนมีนาคม พ.ศ. 2535 สังกัดพรรคกิจสังคม และได้รับเลือกเรื่อยมาจนถึง พ.ศ. 2548 รวม 2 สมัย
พ.ศ. 2551 เขาถูกตัดสิทธิ์ทางการเมือง เป็นระยะเวลา 5 ปี เนื่องจากดำรงตำแหน่งรองโฆษกพรรค พรรคมัชฌิมาธิปไตย

**สมาชิกสภาผู้แทนราษฎร**
ศุภพรพงศ์ ชวนบุญ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสมุทรสาคร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสมุทรสาคร สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอกระทุ่มแบน
หมวดหมู่:นักการเมืองจากจังหวัดสมุทรสาคร
หมวดหมู่:สมาชิกสภาผู้แทนราษฎรจังหวัดสมุทรสาคร
หมวดหมู่:พรรคกิจสังคม
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคมัชฌิมาธิปไตย
หมวดหมู่:บุคคลจากคณะวิทยาศาสตร์ มหาวิทยาลัยเชียงใหม่
หมวดหมู่:บุคคลจากมหาวิทยาลัยเอเชียอาคเนย์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ต.ม.
ไอโซโทปของแฟรนเซียม

แฟรนเซียม (Fr) ไม่มีไอโซโทปที่เสถียรทำให้มวลอะตอมของแฟรนเซียมไม่มีค่าที่คงตัว ไอโซโทปของแฟรนเซียมที่เสถียรที่สุดคือ 223Fr ด้วยครึ่งชีวิต 22 นาที ซึ่งไอโซโทปนี้ได้จากการสลายตัวของ 235U ส่วนไอโซโทปธรรมชาติอื่นๆ คือ 221Fr

**ตาราง**

**รายการอ้างอิง**
หมวดหมู่:แฟรนเซียม

ฟแรนซเอียม